ai4bharat/Pralekha huggingface dataset:
பாதுகாப்பு அமைச்சகம்
முப்படைகளுக்கு இடையேயான 72-வது கால்பந்து போட்டி
2021 அக்டோபர் 15 முதல் 20 வரை கொச்சியில் உள்ள மகாராஜா விளையாட்டு அரங்கில் நடைபெற்ற முப்படைகளுக்கு இடையேயான 72-வது கால்பந்து போட்டியில் இந்திய கடற்படை, ராணுவம் சிகப்பு, ராணுவம் பச்சை மற்றும் இந்திய விமானப் படை ஆகிய அணிகள் பங்கேற்றன.
கொச்சியில் உள்ள தெற்கு கடற்படை பிரிவின் சார்பாக சிக்னல் பள்ளியால் இந்த நான்கு நாள் கால்பந்து போட்டி நடத்தப்பட்டது. ஆர்மி ரெட் மற்றும் விமானப்படை அணிகளுக்கிடையே நடைபெற்ற இறுதிப் போட்டியில் விமானப்படை அணி வெற்றி பெற்றது.
2021 அக்டோபர் 20 அன்று நிறைவு நிகழ்ச்சியில் முதன்மை விருந்தினராக கலந்து கொண்ட தெற்கு கடற்படை பிரிவின் தலைவர் ரியர் அட்மிரல் அந்தோனி ஜார்ஜ் விமானப்படை அணிக்கு கோப்பையை வழங்கியதோடு, இறுதி போட்டியில் பங்கேற்ற வீரர்களுக்கு பதக்கங்களை வழங்கினார்.
சீனியர் தேசிய கால்பந்து சாம்பியன்ஷிப் 2021-22-க்கான முப்படைகளின் கால்பந்து அணியை தேர்வு செய்வது இந்த போட்டியின் நோக்கமாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1765128
அறிவியல் மற்றும் தொழில்நுட்பத்துறை
தொழில் துறைக்கு சிஎஸ்ஐஆர் அளித்து வரும் ஆதரவை மேம்படுத்த பரிந்துரைத்துள்ள குழுவுடன் மத்திய அமைச்சர் டாக்டர் ஹர்ஷ் வர்தன் சந்திப்பு
அறிவியல் மற்றும் தொழிலக ஆய்வு மன்றத்தின்  விரிவாக்க குழு செய்துள்ள பரிந்துரைகள் குறித்து மத்திய அறிவியல் & தொழில்நுட்பம், புவி அறிவியல், சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தனுக்கு விளக்கப்பட்டது.
இந்த பரிந்துரைகளை செயல்படுத்துவதன் மூலம் 21-ம் நூற்றாண்டுக்கு தயாராக இருக்கும் சர்வதேச போட்டித்திறன் மிக்க அமைப்பாக அறிவியல் மற்றும் தொழிலக ஆய்வு மன்றத்தை உருவாக்க முடியும்.
கூட்டத்தின் போது பேசிய அமைச்சர், அறிவியல் மற்றும் தொழில்நுட்பத்தின் தலைமையிலான ஒருங்கிணைந்த மற்றும் நீடித்த வளர்ச்சிக்கான கனவை, நனவாக்க அறிவுசார் முதலீட்டை பயன்படுத்துதல் மற்றும் அறிவியல் சமூகத்தின் சிறப்பான செயல்திறன் மற்றும் அர்ப்பணிப்பின் மீது அரசு கவனம் செலுத்துவதாகக் கூறினார்.
ஆராய்ச்சி மற்றும் மேம்பாட்டு நடவடிக்கைகள் கடந்த ஏழு வருடங்களாக தேசத்தின் முன்னுரிமைகளோடு இணக்கத்துடன் உள்ளது குறிப்பிடத்தக்கது.
தொழில் மற்றும் கல்வி துறைகளுடன் ஆராய்ச்சி மற்றும் மேம்பாட்டு திட்டங்களின் கூட்டை மேம்படுத்துவதற்காக ‘மக்களுக்காக அறிவியல் மற்றும் அறிவியலுக்காக மக்கள்’ எனும் கொள்கை மீது கவனம் செலுத்த வேண்டும் என்று டாக்டர் ஹர்ஷ் வர்தன் ஆலோசனை தெரிவித்தார்.
ஆராய்ச்சிகளை நோக்கி இளைஞர்களை ஈர்க்க வேண்டும் என்றும், புதிய முயற்சிகளின் பலன்களை பொதுமக்களின் நலனுக்காக பயன்படுத்துவதற்காக பல்வேறு புது நிறுவனங்களுக்கு  அரசு ஆதரவளித்து வருவதாகவும் அவர் கூறினார்.
ஆய்வகங்களில் இருக்கும் உயர்தர உள்கட்டமைப்பின் துணையுடன், மக்களின் தினசரி தேவைகளை பூர்த்தி செய்யும் வகையிலான ஆராய்ச்சிகள் நடத்தப்பட வேண்டும் என்று அவர் வலியுறுத்தினார்.
2022-ம் ஆண்டு தனது 75-வது சுதந்திர தினத்தை இந்தியா கொண்டாடும் என்றும், புதிய இந்தியாவுக்கான கனவை நனவாக்க பிரதமரின் லட்சியத்தை சார்ந்து அறிவியல் சமூகம் பணியாற்ற வேண்டும் என்றும் டாக்டர் ஹர்ஷ் வர்தன் கூறினார். புதிய சிஎஸ்ஐஆர் ஆக உருவாகி, 21-ம் நூற்றாண்டுக்கு ஏற்ப சர்வதேச போட்டித்திறனுடன் திகழ்ந்து, சாதாரண மக்களின் பிரச்சினைகளை தீர்க்கக் கூடிய திறன் சிஎஸ்ஐஆருக்கு உள்ளது என்று அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1725713
-----
(Visitor Counter : 135
வணிகம் மற்றும் தொழில்துறை அமைச்சகம்
ஜாவத் புயலை எதிர்கொள்வதற்கான தயார்நிலையை திரு பியுஷ் கோயல் ஆய்வு செய்தார்
பிரதமர் திரு நரேந்திர மோடியின் வழிகாட்டுதலின் கீழ், பேரிடர் தயார்நிலை மற்றும் மேலாண்மை முறைப்படுத்தப்பட்டு வருகின்றன. பேரிடர் மேலாண்மைக்கான தயார்நிலையை பிரதமர் நேரடியாக ஆய்வு செய்ததோடு, மாநில அரசுகள், தொழில்துறை மற்றும் அனைத்து பங்குதாரர்களுடன் இணைந்து உயிர் மற்றும் உடைமைகளுக்கு குறைந்தபட்ச சேதம் ஏற்படுவதை உறுதிசெய்ய பல்வேறு அமைச்சகங்களுக்கு அறிவுறுத்தல்களை வழங்கியுள்ளார்.
இந்த முயற்சிகளின் தொடர்ச்சியாக, ஜாவத் புயலை எதிர்கொள்ள ஆந்திரா, ஒடிசா மற்றும் மேற்கு வங்க மாநில அரசுகளின் ஏற்பாடுகள் மற்றும் முன்னெச்சரிக்கை நடவடிக்கைகளை வர்த்தகம் மற்றும் தொழில்கள், நுகர்வோர் விவகாரங்கள், உணவு, பொது விநியோகம் மற்றும் ஜவுளித் துறை அமைச்சர் திரு பியூஷ் கோயல் காணொலி மூலம் இன்று ஆய்வு செய்தார்.
சம்பந்தப்பட்ட மாநில தலைமைச் செயலாளர்கள் மற்றும் தேசிய அளவிலான தொழில்துறை சங்கங்களின் பிரதிநிதிகளும் கூட்டத்தில் கலந்து கொண்டனர்.
மாநில அரசுகள் செய்து வரும் ஏற்பாடுகளை அமைச்சர் ஆய்வு செய்தார். அமைச்சகங்கள், அரசுகள், தொழில் அமைப்புகள் மற்றும் பிற அமைப்புகளால் செய்யப்பட்ட வெற்றிகரமான பரிந்துரைகளையும் மதிப்பாய்வு செய்த அவர், சூறாவளியை எதிர்கொள்ள மேற்கொள்ளப்பட்ட ஒருங்கிணைந்த முயற்சிகளைப் பாராட்டினார்.
இந்த ஒத்துழைப்பு கூட்டாட்சியின் சிறந்த எடுத்துக்காட்டு என்று அவர் கூறினார். அனைத்து பங்குதாரர்களின் உள்ளீடுகள் மற்றும் பரிந்துரைகளை இணைத்து, இந்த இயற்கை பேரிடரை மிகவும் சிறப்பான முறையில் எதிர்கொள்வதற்கான விரிவான செயல்திட்டத்தின் அவசியத்தையும் அவர் அடிக்கோடிட்டுக் காட்டினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1777974
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 3,875 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 51,314 பேர் கொவிட் தொற்றால் பாதிக்கப்பட்டுள்ளனர். இது 0.11 சதவீதமாகும்.
தொற்றிலிருந்து மீண்டவர்களின் விகிதம் 98.70 சதவீதம்.
கடந்த 24 மணி நேரத்தில் 9,669 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,43,56,693 பேர்.
கடந்த 24 மணி நேரத்தில் 7,171 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 3.69% வாராந்திர பாதிப்பு விகிதம் 4.72% இதுவரை மொத்தம் 92.64 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,94,134 பரிசோதனைகள் நடத்தப்பட்டுள்ளன.
நிதி அமைச்சகம்
5 மாநிலங்கள் கூடுதலாக ரூ.9,913 கோடி கடன் பெற ஒப்புதல்
ஆந்திரா, தெலங்கானா, கோவா, கர்நாடகா மற்றும் திரிபுரா ஆகிய 5 மாநிலங்கள் திறந்தவெளி சந்தை கடன் முறை மூலம் ரூ.9,913 கோடி கடன் பெற மத்திய நிதித்துறை அமைச்சகத்தின் செலவினத்துறை ஒப்புதல் அளித்துள்ளது. ஒரே நாடு, ஒரே ரேஷன் கார்டு திட்டத்தை சீர்திருத்த நடவடிக்கைகளை இந்த மாநிலங்கள் நிறைவேற்றியதால், இந்த கூடுதல் கடனுக்கு மத்திய அரசு அனுமதி வழங்கியுள்ளது. ஆந்திரா, 2,525 கோடியும், தெலங்கானா, ரூ.2,508 கோடியும், கர்நாடகா, ரூ.4,509 கோடியும், கோவா ரூ.223 கோடியும், திரிபுரா ரூ.148 கோடியும் கடன் பெற அனுமதி வழங்கப்பட்டுள்ளது.
கொவிட்-19 தொற்றை முன்னிட்டு, இந்த நிதியாண்டில் மாநிலங்கள் தங்கள் மொத்த உள்நாட்டு உற்பத்தியில் 2 சதவீத அளவுக்கு கூடுதல் கடன் பெற மத்திய அரசு அனுமதித்தது குறிப்பிடத்தக்கது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658681
(Visitor Counter : 120
சுற்றுச்சூழல் மற்றும் வனத்துறை அமைச்சகம்
வனவிலங்கு குற்றத் தடுப்பு மையம், ஜம்மு-காஷ்மீரில் நடத்திய அதிரடி சோதனையில் மிகப்பெரிய அளவில் வனவிலங்குகளின் உடல் பாகங்கள் பறிமுதல் செய்யப்பட்டன.
வனவிலங்கு குற்றத் தடுப்பு மையம், புதுதில்லி மேற்கொண்ட சோதனை நடவடிக்கைகளில் முன்பு எப்போதும் இல்லாத வகையில் ஸ்ரீநகர் பள்ளத்தாக்கின் அனந்த்நாக் பகுதியிலும், ஜம்முவின் மன்வால் பகுதியிலும் சட்ட விரோதமான வனவிலங்கு வேட்டைகளும், வர்த்தகமும் நடைபெறுவது கண்டுபிடிக்கப்பட்டுள்ளது.
தில்லியிலிருந்து ஜம்மு சென்ற வனவிலங்கு குற்றத் தடுப்பு மைய அதிகாரிகள், ஜம்மு காஷ்மீர் தலைமை வனவிலங்கு காப்பாளர் மற்றும் காவல் அதிகாரிகள் ஆகியோருடன் இணைந்து ஒரே சமயத்தில் 29.01.2021 அன்று இந்த இரண்டு பகுதிகளிலும் சோதனை மேற்கொண்டனர்.
வனவிலங்குகளுக்கு எதிராக நடைபெறும் குற்றச்செயல்களை முடிவுக்கு கொண்டுவர தொடர்ந்து முனைப்புடன் செயல்பட்டுவரும் வனவிலங்கு குற்றத் தடுப்பு மையத்திற்கு மத்திய சுற்றுச்சூழல் அமைச்சர் திரு பிரகாஷ் ஜவடேகர் தமது சுட்டுரைச் செய்தியில் பாராட்டு தெரிவித்துள்ளார்.
அனந்த்நாகில் நடைபெற்ற சோதனையில் 8 சிறுத்தை தோல்கள், 38 கரடி பித்தப்பைகள், 4 ஆண் கஸ்தூரி மான்களின் வாசனை சுரப்பிகள் ஆகியவை திரு குல் முகமது கேனி என்பவரிடமிருந்து கைப்பற்றப்பட்டன.
5 சிறுத்தை தோல்கள், 7 சிறுத்தை நகங்கள், 8 கோரைப்பற்கள், 2 கடைவாய் பற்கள், 2 சிறுத்தை மண்டை ஓடுகள், சிறுத்தை எலும்புகள் , ஒரு கஸ்தூரி மானின் பல்லும் ஜம்மு பகுதியின் மன்வாலில் திரு குஷல் ஹுசைன் பாக்டிடமிருந்து பறிமுதல் செய்யப்பட்டன. 2 பகுதிகளிலும் கைது செய்யப்பட்ட குற்றவாளிகள் சட்டவிரோத வனவிலங்குகள் வர்த்தகத்தில் இணைந்து செயல்பட்டது முதற்கட்ட விசாரணையில் தெரியவந்துள்ளது.
இவை, அண்மைக்காலங்களில் கைப்பற்றப்பட்ட மிகப்பெரிய பறிமுதலாகும். அருகிவரும் உயிரினங்களான கஸ்தூரி மானும், இமாலய கருப்பு கரடியும், பாரம்பரிய சீன மருத்துவத்தில் பயன்படுத்தப்படுகின்றன. கஸ்தூரி மான்கள் சுரப்பிகளுக்காகவும், கரடிகள் பித்தப்பைகளுக்காகவும் வேட்டையாடப்படுகின்றன. இது தொடர்பாக அனந்த்நாக் காவல்நிலையத்தில் ஓர் வழக்கும் பதிவு செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693569
பாதுகாப்பு அமைச்சகம்
அறிவியல் மற்றும் தொழில்நுட்பத்தில் புதுமை கண்டுபிடிப்புகள் மற்றும் ஆராய்ச்சி மூலம் நாட்டை மேம்படுத்த வேண்டியது காலத்தின் கட்டாயம்: உதய்பூரில் நடந்த ஒரு நிகழ்ச்சியில் இளைஞர்களுக்கு மத்திய பாதுகாப்பு அமைச்சர் அறிவுரை
அறிவியல் மற்றும் தொழில்நுட்பத் துறையில் நாட்டை மேம்படுத்த புதிய யோசனைகளைக் கொண்டு வரவும், இந்தியாவை பாதுகாப்பான மற்றும் வலிமையானதாக மாற்றுவதற்கான முயற்சிகளில் அரசுக்கு உதவுமாறும் மத்திய பாதுகாப்புத்துறை அமைச்சர் திரு.ராஜ்நாத் சிங் இளைஞர்களுக்கு அழைப்பு விடுத்துள்ளார். 2023 ஏப்ரல் 15-ம் தேதியன்று உதய்பூரில் ஜனார்தன் ராய் நகர் ராஜஸ்தான் வித்யாபீடத்தின்  16-வது பட்டமளிப்பு விழாவில் மத்திய அமைச்சர் உரையாற்றினார். வருங்காலத்தில் அனைத்துத் துறைகளிலும் தொழில்நுட்பத்தின் பயன்பாடு அதிகரிக்கும் என்றும் அமைச்சர் குறிப்பிட்டார்.
பிரதமர் திரு.நரேந்திர மோடியின் 'புதிய இந்தியா' என்ற கனவை விரைவில் நனவாக்க எடுக்கப்பட்ட பல்வேறு நடவடிக்கைகளை அவர் பட்டியலிட்டார். ஆயுஷ்மான் பாரத், ஃபிட் இந்தியா இயக்கம் போன்ற பிரச்சாரங்கள் குறித்தும் பேசிய அவர், ஆரோக்கியமான மற்றும் திறமையான பணியாளர்களை உருவாக்குவதையே இத்திட்டங்கள் நோக்கமாகக் கொண்டுள்ளதாகக் குறிப்பிட்டார்.
தேசிய பாதுகாப்பிற்கு இளைஞர்கள் பங்களிக்க மத்திய பாதுகாப்புத்துறை அமைச்சகம் எடுத்துள்ள நடவடிக்கைகளை மத்திய அமைச்சர் எடுத்துரைத்தார். இளைஞர்கள் சுய தொழில் தொடங்குவதை ஊக்குவிக்க எடுக்கப்பட்ட முயற்சிகளையும் அவர் பட்டியலிட்டார். கடந்த சில ஆண்டுகளில் நாட்டில் ஒரு லட்சத்திற்கும் மேற்பட்ட ஸ்டார்ட் அப்கள் உருவாகியுள்ளதாகவும் அவர் கூறினார்.
பொருளாதாரம், அறிவியல் மற்றும் தொழில்நுட்பம், சுகாதாரம் அல்லது பாதுகாப்பு என அனைத்துத் துறைகளிலும், இந்தியா வலுவான நாடாக உருவெடுத்துள்ளதாகவும், உலகின் ஐந்தாவது பெரிய பொருளாதாரமாக உள்ள இந்தியா, 2027-ம் ஆண்டுக்குள் முதல் மூன்று பொருளாதாரங்களில் ஒன்றாக இருக்கும் எனவும் ராஜ்நாத் சிங் தெரிவித்தார்.
இந்தியாவின் மரபுகள், கலாச்சாரம் பற்றிய அறிவைப் பெறுவதிலும் கவனம் செலுத்த வேண்டுமெனக் கூறிய மத்திய அமைச்சர், சுவாமி விவேகானந்தர், மகாத்மா காந்தி மற்றும் ரவீந்திரநாத் தாகூர் போன்ற ஆளுமைகளிடமிருந்து இளைஞர்கள் உத்வேகம் பெற வேண்டும் எனக் கூறினார்.
பிரதமர் அலுவலகம்
மாநிலங்களவை உறுப்பினர்களாக தேர்ந்தெடுக்கப்பட்டுள்ள சர்பானந்த சோனோவால் மற்றும் டாக்டர் எல் முருகனுக்கு வாழ்த்து
அசாம் மற்றும் மத்திய பிரதேசத்திலிருந்து மாநிலங்களவை உறுப்பினர்களாக தேர்ந்தெடுக்கப்பட்டுள்ள திரு. சர்பானந்த சோனோவால் மற்றும் டாக்டர். எல். முருகன் ஆகியோருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டரில்,
“அசாம் மற்றும் மத்தியப் பிரதேசத்தில் இருந்து மாநிலங்களவை உறுப்பினர்களாக தேர்ந்தெடுக்கப்பட்டுள்ள எனது அமைச்சரவை சகாக்கள் திரு. சர்பானந்த சோனோவால் @sarbanandsonwal மற்றும் டாக்டர். எல். முருகனுக்கு @Murugan_MoS எனது வாழ்த்துக்கள். நாடாளுமன்ற நடவடிக்கைகளை அவர்கள் செழுமைப்படுத்துவார்கள் என்றும் பொது மக்களின் நலனுக்கான நடவடிக்கைகளை மேலும் மேலும் மேம்படுத்துவார்கள் என்றும் நான் நம்புகிறேன்”, என்று கூறியுள்ளார்.
(
நிதி அமைச்சகம்
அறிவிக்கை எண். 59/2020 – தீர்வைகள்  வெளியீடு
மத்திய நேரடி வரிகள் மற்றும் தீர்வைகள் வாரியம், தீர்வைகள் சட்டம் 1962 பிரிவு 14-ன் கீழ் அளிக்கப்பட்டுள்ள அதிகாரங்களின்படி 2020 ஜூலை 2-ம் தேதியிட்ட அறிவிக்கை எண். 55/2020 – தீர்வைகள் –ல் மாற்றங்கள் செய்து, அன்னியச் செலாவணி பரிவர்த்தனை விகிதம் தொடர்பான புதிய அறிவிக்கையை வெளியிட்டுள்ளது. இந்த அறிவிக்கை எண். 59/2020 – தீர்வைகள் -ல் பல்வேறு நாட்டு அன்னியச் செலாவணிக்கு ஈடான இந்திய ரூபாயின் மதிப்பு, ஏற்றுமதி மற்றும் இறக்குமதி சரக்குகளுக்கு தனித்தனியே குறிப்பிடப்பட்டுள்ளது. இந்த அறிவிக்கை 2020 ஜூலை 17 முதல் நடைமுறைக்கு வரும்.
மேலும் விவரங்களுக்கு - https://pib.gov.in/PressReleasePage.aspx?PRID=1639096
பிரதமர் அலுவலகம்
பிரதமர் சத்தீஸ்கருக்கு ஜூன் 14ல் பயணம்
பிரதமர் திரு. நரேந்திர மோடி வியாழக்கிழமை ஜூன் 14ம் தேதி சத்தீஸ்கர் பயணம் செய்கிறார். பிலாயில் உள்ள நவீனமயமாக்கப்பட்டு விரிவுபடுத்தப்பட்ட பிலாய் உருக்கு ஆலையை அவர் நாட்டுக்கு அர்ப்பணிக்கிறார். நவீனமயமாக்கப்பட்ட ஆலை அதிக உற்பத்தித் திறனுள்ளதாகவும் தரம் உயர்த்தப்பட்ட விலைமலிவான உருக்குகளை உற்பத்தி செய்வதாகவும் அமைந்திருக்கும். அத்துடன் மின்சக்தியைச் சேமித்து சுற்றுச்சூழலுக்கு உகந்ததாகவும் அந்த ஆலை அமைந்திருக்கும்.
அத்துடன், பிலாயில் ஐ.ஐ.டி. கல்விக் கழகத்திற்கு நிரந்தரமான வளாகத்தை அமைப்பதற்கான அடிக்கல்லையும் பிரதமர் திரு. நரேந்திர மோடி நாட்டுகிறார். பாரத்நெட் இணையத்தின் இரண்டாவது கட்டத்தைத் தொடங்கி வைப்பதற்கான அறிவிப்புப் பலகையை அவர் திறந்து வைக்கிறார். கிராம ஊராட்சிகளில் நிலத்தடி கண்ணாடி இழை இணைப்பு அமைப்பதற்காக பாரத்நெட் திட்டம் செயல்படுத்தப்பட்டு வருகிறது.
அதைத் தொடர்ந்து ஜகதல்பூருக்கும் ராய்ப்பூருக்கும் இடையிலான விமானப் போக்குவரத்து சேவையையும் பிரதமர் தொடங்கி வைக்கிறார். பல்வேறு நலத் திட்டங்களின் கீழ் பயனாளிகளுக்கு மடிக் கணினிகள், சான்றிதழ்கள், காசோலைகளையும் அவர் விநியோகிப்பார். பின்னர் பொதுக் கூட்டத்தில் அவர் உரையாற்றுகிறார்.
பிலாய் நகருக்கு வருவதற்கு முன்பு பிரதமர் புதிய ராய்ப்பூர் பொலிவுறு நகருக்கு வருகை தருகிறார். அங்கு, பொலிவுறு நகருக்கான ஒருங்கிணைந்த கட்டுப்பாட்டு, கட்டுப்பாட்டு மையம் ஆகியவற்றைத் தொடங்கி வைக்கிறார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19-க்கான இந்திய மரபணு கூட்டமைப்பு, 2021 மார்ச் 26-ல் இருந்து மரபணு வரிசைப்படுத்துதல் தரவுகளை மாநிலங்களுடன் பல முறை பகிர்ந்துள்ளது
சார்ஸ்-கோவி-2  மரபணு மாற்றங்களை இந்தியாவில் தொடர்ந்து கண்காணிப்பதற்காக 2020 டிசம்பரில் நிறுவப்பட்ட பத்து ஆய்வகங்களின் வலைப்பின்னல் தான் இந்திய சார்ஸ்-கோவி-2 மரபணு கூட்டமைப்பு ஆகும்.
இந்திய சார்ஸ்-கோவி-2 மரபணு கூட்டமைப்பிற்கான விரிவான வழிகாட்டுதல்கள் மத்திய சுகாதாரம் மற்றும் குடும்ப நல அமைச்சகத்தின் இணையதளத்தில் 2020 டிசம்பர் 27 அன்று வெளியிடப்பட்டது.
கொவிட்-19-க்கான இந்திய மரபணு கூட்டமைப்பு, 2021 மார்ச் 26-ல் இருந்து மரபணு வரிசைப்படுத்துதல் தரவுகளை மாநிலங்களுடன் பல முறை பகிர்ந்துள்ளது.
உதாரணத்திற்கு, ஹிமாச்சலப் பிரதேசத்தின் முடிவுகள் ஏப்ரல் 8 அன்றும், பஞ்சாபின் முடிவுகள் மார்ச் 26 அன்றும், ராஜஸ்தான் முடிவுகள் ஏப்ரல் 10 அன்றும், மகராஷ்டிரா முடிவுகள் 2021 மார்ச் 12 முதல் ஏப்ரல் 16 வரை பல முறையும் தொடர்புடைய மாநிலங்களிடம் அவ்வப்போது தெரிவிக்கப்பட்டன.
இந்தியாவில் மேற்கொள்ளப்படும் ஆர்டிபிசிஆர் பரிசோதனைகளில் இங்கிலாந்து, பிரேசில், தென் ஆப்பிரிக்கா வைரஸ் மற்றும் உருமாறிய வைரஸ்கள் விடுபடவில்லை.
இது வரை 13,000-க்கும் அதிகமான மாதிரிகளை மரபணு வரிசைப்படுத்துவதற்காக இந்திய மரபணு கூட்டமைப்பு ஆராய்ந்துள்ளது.
இந்திய சார்ஸ்-கோவி-2 மரபணு கூட்டமைப்பின் விதிமுறைகளின் படி, ஆர்டிபிசிஆர் பரிசோதனைகளில் தொற்று உறுதிப்படுத்தப்பட்ட சர்வதேச பயணிகளின் மாதிரிகள், மாநில கண்காணிப்பு அதிகாரிகளால் ஒருங்கிணக்கப்பட்ட சமூக மாதிரிகள் மற்றும் அதிக பாதிப்புள்ள மாவட்டங்களின் மாதிரிகள் ஒட்டுமொத்த மரபணு வரிசைப்படுத்தலுக்காக சேகரிக்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1712312
-----
(Visitor Counter : 224
பிரதமர் அலுவலகம்
ஒற்றுமையுடனும், ஒன்றிணைந்த உறுதியோடும் கொவிட் 19ஐ எதிர்த்து இந்தியாவும், ஆப்கானிஸ்தானும் இணைந்து போராடும் - பிரதமர்.
ஒற்றுமையுடனும், ஒன்றிணைந்த உறுதியோடும் கொவிட் 19ஐ எதிர்த்து இந்தியாவும், ஆப்கானிஸ்தானும் இணைந்து போராடும் என்று பிரதமர் திரு. நரேந்திர மோடி இன்று கூறினார்.ஆப்கானிஸ்தான் அதிபர் டாக்டர். அஷ்ரப் கனியின் சுட்டுரை ஒன்றுக்கு பதிலளிக்கும் போது பிரதமர் மோடி இவ்வாறு கூறினார்.
ஆப்கானிஸ்தான் அதிபர் தனது சுட்டுரையில், ஹைட்ராக்ஸிகுளோரோகுயின், பாரசெட்டமால் போன்ற அத்தியாவசிய மருந்துகளையும் மற்றும் இதர பொருள்களையும் தமது நாட்டுக்கு வழங்கியதற்காக இந்தியாவுக்கு நன்றி தெரிவித்தார்.
ஆப்கானிஸ்தான் அதிபருக்கு சுட்டுரையில் பதிலளித்த பிரதமர் மோடி, "வரலாறு, புவியியல் மற்றும் கலாச்சாரத்தின் அடிப்படையில், இந்தியாவும் ஆப்கானிஸ்தானும் சிறப்பான நட்பைப் பகிர்ந்துக் கொள்கின்றன. தீவிரவாதத்தின் கசப்பினை எதிர்த்து இரு நாடுகளும் நீண்ட காலமாக இணைந்து போராடி வருகின்றன. கொவிட் 19ஐயும் அதே ஒற்றுமையுடனும், ஒன்றிணைந்த உறுதியோடும் எதிர்த்து இணைந்து போராடுவோம்," என்றார்.
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 192.97 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 15,814 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 2,296 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,07,177 என அதிகரித்துள்ளது.
கடந்த 24 மணி நேரத்தில் 2,710 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.58 சதவீதம் ஆகும்
வாராந்திர பாதிப்பு விகிதம் 0.52 சதவீதம் ஆகும்
இதுவரை மொத்தம் 84.88 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,65,840 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1828631
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசி இயக்கத்தின் கீழ், இதுவரை 51.90 கோடி தடுப்பூசி அளவுகள் செலுத்தப்பட்டுள்ளன.
கொவிட் தொற்றுக்காக மருத்துவமனையில் சிகிச்சை பெறுபவர்களின் எண்ணிக்கை 3,86,351 ; கடந்த 140 நாட்களில் இது மிகக் குறைவு
மொத்த தொற்றாளர்களில், மருத்துவமனைகளில் சிகிச்சை பெறுபவர்களின் எண்ணிக்கை 1.21 விழுக்காடு மட்டுமே; 2020 மார்ச் மாதம் முதல் இதுதான் மிகக் குறைவு
அதிக குணமடையும் விகிதம் எட்டப்பட்டுள்ளது; தற்போது இது 97.45 விழுக்காடு.
இதுவரை 3,12,20,981 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 40,013 பேர் குணமடைந்துள்ளனர்.
கடந்த 24 மணி நேரத்தில் இந்தியாவில் 38,353 புதிய தொற்று பாதிப்புகள் பதிவாகியுள்ளன
வாராந்திர தொற்று உறுதி விகிதம் 5 விழுக்காட்டுக்கும் குறைவு, தற்போது இது 2.34 விழுக்காடு
தினசரி தொற்று உறுதி விகிதம் 2.16 விழுக்காடு; கடந்த 16 நாட்களாக 3 விழுக்காட்டுக்கும் குறைவு
இதுவரை மொத்தம் 48.50 கோடி கொவிட் தொற்று பரிசோதனைகள் செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744649
•••••
((
விவசாயத்துறை அமைச்சகம்
பிரதமரின் கிசான் திட்டத்தை செயல்படுத்துதல்
மத்திய அரசின் திட்டமான பிரதமரின் கிசான் சம்மான் நிதி  நாடு முழுவதும் விவசாயம் செய்யக்கூடிய நிலம் வைத்திருக்கும் விவசாயக் குடும்பங்களுக்கு சில விதிவிலக்கு அளவுகோல்களுக்கு உட்பட்டு நிதி உதவி வழங்குவதை நோக்கமாகக் கொண்டுள்ளது. இத்திட்டத்தின் கீழ், ஒவ்வொரு ஆண்டும் ரூ.6000/- மூன்று சம தவணைகளாக ரூ.2000/- ஆதார் இணைக்கப்பட்ட விவசாயிகளின் வங்கிக் கணக்குகளில் நேரடியாக மாற்றப்படுகிறது.
கிசான் திட்டத்தின் கீழ், பயனாளிகளை அடையாளம் கண்டு அவர்களின் சரியான மற்றும் சரிபார்க்கப்பட்ட தரவை பி.எம்-கிசான் போர்ட்டலில் பதிவேற்றும் பொறுப்பு அந்தந்த மாநில / யூனியன் பிரதேச அரசிடம் உள்ளது. அதன் பிறகு, இந்த தரவுகள் ஆதார் / பி.எஃப்.எம்.எஸ் / வருமான வரி தரவுத்தளம் உட்பட பல்வேறு நிலை சரிபார்ப்பு மற்றும் சரிபார்ப்பு வழியாக செல்கின்றன. இத்தகைய சரிபார்ப்புக்குப் பிறகு, இத்திட்டத்தின் பயன் தகுதியான பயனாளிகளுக்கு நேரடியாக அவர்களின் ஆதார் இணைக்கப்பட்ட வங்கிக் கணக்குகளில் டிபிடி மூலம் அனுப்பப்படுகிறது. கிசான் திட்டத்தின் கீழ், 11 கோடிக்கும் மேற்பட்ட பயனாளி விவசாய குடும்பங்களுக்கு பல்வேறு தவணைகள் மூலம் 2.42 லட்சம் கோடிக்கும் அதிகமான தொகை வழங்கப்பட்டுள்ளது.
இத்திட்டம் நிலம் வைத்திருக்கும் விவசாயிகளுக்கு மட்டுமே பொருந்தும். பிரதம மந்திரி-கிசான் போர்ட்டலில் நில விவரங்கள் இணைக்கப்பட்ட விவசாயிகளின் எண்ணிக்கை 9.53 கோடிக்கும் அதிகமாகும்.
தற்போது, அந்தந்த மாநில / யூனியன் பிரதேச அரசால் நில விவரங்கள் வழங்கப்பட்ட மற்றும் வங்கிக் கணக்குகள் ஆதாருடன் இணைக்கப்பட்ட அனைத்து விவசாயிகளும் இத்திட்டத்தின் கீழ் பயனடையலாம்.
(ANU/PKV/KRS
(Visitor Counter : 59
சுகாதாரம் மற்றும் குடும்ப நலத்துறை அமைச்சகம்
மொத்தம் 5 கோடி கொவிட் பரிசோதனைகள் மேற்கொண்டு இந்தியா புதிய உச்சத்தை எட்டியுள்ளது
கொவிட் தொற்றுக்கு எதிரான இந்தியாவின் போராட்டத்தில், தீவிர பரிசோதனை முயற்சிகள் முக்கிய பங்கு வகிக்கின்றன. ஒட்டு மொத்த பரிசோதனையில், இந்தியா இன்று 5 கோடியை கடந்துள்ளது.
கடந்த 2020 ஜனவரியில், புனேயில் உள்ள தேசிய வைராலஜி மையத்தில், ஒரே ஒரு பரிசோதனை மேற்கொண்டது முதல் இன்று 5,06,50,128 பிரசோதனைகள் மேற்கொள்ளப்பட்டது வரை இந்தியா மிக நீண்ட பாதையை கடந்து வந்துள்ளது. கடந்த 24 மணி நேரத்தில், 10,98,621 பரிசோதனைகள் மேற்கொள்ளப்பட்டதன் மூலம் நாட்டின் பரிசோதனை திறன் அதிகரித்துள்ளது.
வாரந்தோறும் மேற்கொள்ளப்படும் தினசரி சராசரி பரிசோதனை தொடர்ந்து அதிகரித்து வருகிறது. ஜூலை 3-வது வாரத்திலிருந்து செப்டம்பர் முதல் வாரம் வரை  பரிசோதனை 3.2 மடங்கு அதிகரித்துள்ளது.
சந்தேக நபர்களில் ஒரு மில்லியன் பேருக்கு 140 பரிசோதனைகள் மேற்கொள்ள உலக சுகாதார நிறுவனம் அறிவுறுத்தியுள்ளது. இந்தியாவின் சராசரி வாரந்தோறும் அதிகரித்து வருகிறது.
கொரோனா பரிசோதனை மையங்கள் அதிகரிப்பால், ஒரு மில்லியன் பேருக்கான பரிசோதனை அதிகரித்துள்ளது. ஒரு மில்லியன் பேருக்கான பரிசோதனை கடந்த ஜூலை 1-ஆம் தேதி 6396லிருந்து, இன்று 36,703 ஆக அதிகரித்துள்ளது. நாட்டில் உள்ள பரிசோதனை மையங்கள் தொடர்ந்து அதிகரிக்கப்பட்டு வருகின்றன. நாட்டில் இன்று 1668 பரிசோதனை மையங்கள் உள்ளன. இவற்றில் 1035 அரசுத் துறையை சேர்ந்தது மற்றும் 633 தனியார் பரிசோதனை கூடங்கள்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே படிக்கவும்
https://www.pib.gov.in/PressReleasePage.aspx?PRID=1652220
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.41 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 3,76,787 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 25,968 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 2,417 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,79,485 என அதிகரித்துள்ளது.
கடந்த 24 மணி நேரத்தில் 1,946 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.91 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,60,806 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1869043
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இரண்டாவது இந்தியா – மியான்மர் – தாய்லாந்து மோட்டார் பேரணி நடைபெறகிறது
குவஹாத்தி முதல் பேங்காக் வரையிலான முதலாவது கட்டம் வெற்றிகரமாக நிறைவடைந்த்து; பேரணி தற்போது திரும்பும் பயணத்தில் உள்ளது
இரண்டாவது இந்தியா – மியான்மர் – தாய்லாந்து மோட்டார் பேரணி –ஐஎம்டி – II தனது குவஹாத்தி முதல் பாங்காக் வரையிலான முதல் கட்டத்தை வெற்றிகரமாக 2017 டிசம்பர் 3ம் தேதி அன்று நிறைவு செய்வது. இந்தப் பேரணி 2017 நவம்பர் 25ம் தேதி குவஹாத்தியில் கொடியசைத்துத் தொடங்கி வைக்கப்பட்டது. இதில் ஐந்து பெண்கள் உட்பட 50 பேர் 20 எஸ்யுவி வாகனங்களில் பங்கேற்றுள்ளனர். இந்த பேரணி கோஹிமா மற்றும் இம்பாலில் இரவு தங்கியது. அதனை அடுத்து தாய்லாந்தின் எல்லைப்பகுதி நகரமான மோர்ச்க்கு அந்நாட்டு வர்த்தகத்துறை அமைச்சர் திரு. தரடோல் தாங்கருவாங் – ஆல் கொடியசைத்து அனுப்பி வைக்கப்பட்டது. மோரே தாமு எல்லையில் இந்திய பகுதியில் உள்ள நிலஎல்லை வரை எவ்வித இடையூரும் இன்றி இந்த மோட்டார் பேரணி மியான்மர் நோக்கி பயணப்பட்டது. மியான்மரில் இந்தப் பேரணி காலே, பாகாண், மண்டாலே, ரங்கூன், மாலாம்யின், ஆகிய இடங்கள் வழியாக கடந்து சென்றது. இம்மாதம் இரண்டாம் தேதி தாய்லாந்தின் மே சாட் எல்லையை கடந்தது. டிசம்பர் மூன்றாம் தேதி முன்னாள் தலைநகர் சுகோத்தாய் வழியாக பாங்காக் சென்றடைந்தது
கலிங்கா மோட்டார் விளையாட்டுகள் மன்றம், மகிந்திரா தீரச் செயல் குழுவுடன் இணைந்து இந்த ஐஎம்டி இரண்டு மோட்டார் பேரணிக்கு ஏற்பாடு செய்திருந்தது. இந்த நிகழ்ச்சிக்கு இந்தியாவில் உள்ள மியான்மர், தாய்லாந்து தூதரங்களும், மியான்மர் மற்றும் தாய்லாந்தில் உள்ள இந்தியத் தூதரங்களும் வசதிகளைச் செய்து தந்த; மத்திய அரசின் சாலைப் போக்குவரத்து மற்றும் நெடுஞ்சாலைத்துறை, வெளியுறவுத்துறை அமைச்சகங்களும், நில சுங்கவரித் துறையும் முழு ஆதரவை அளித்தன.
இந்தப் பேரணி குறித்த புகைப்படங்களுக்கு கீழ்கண்ட இணையதள இணைப்புகளை பயன்படுத்தலாம்.
https://drive.google.com/open?id=1wqLOcHKtVXs2rIDxN3hybVfUtbZsGZ0H
https://m.facebook.com/story.php?story_fbid=1545997248770508&id=100000807431879
https://m.facebook.com/story.php?story_fbid=10213823683562638&id=1123873040
https://m.facebook.com/story.php?story_fbid=10213824039131527&id=1123873040
(Visitor Counter : 138